Trump impune tarife de 25% pe importurile de aluminiu și oțel. Decizia va scumpi mărfurile românești. Ce cred specialiștii
Statele Unite vor impune taxe vamale de 25% pe importurile de aluminiu și oțel, a anunțat președintele Trump, fără a oferi un calendar. „Tot oțelul care sosește în Statele Unite va avea taxe vamale de 25%. La fel se va întâmpla și în cazul aluminiului. Dacă ei ne taxează și noi nu, atunci avem o problemă. Cei care profită de Statele Unite vor fi răsplătiți pe măsură”, a transmis liderul de la Washington. Pentru România, decizia sa se traduce în restrângerea producției, cred specialiștii, cu efecte precum reduceri de costuri, pierderi de locuri de muncă sau relocări în alte zone în care nu se aplică aceste taxe abuzive.